
[bookmark: _Toc526847769]PËR RISHPËRNDARJE FONDESH BRENDA PROGRAMEVE BUXHETORE TË BUXHETIT TË VITIT 2018, MIRATUAR PËR FONDIN SHQIPTAR TË ZHVILLIMIT

Në mbështetje të nenit 100 të Kushtetutës, të nenit 44, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 10, të ligjit nr. 109/2017, “Për buxhetin e vitit 2018”, të ndryshuar, me propozimin e ministrit të Financave dhe Ekonomisë, Këshilli i Ministrave 

VENDOSI:

1. Në buxhetin vitit 2018, miratuar për Fondin Shqiptar të Zhvillimit, bëhet rishpërndarja e fondeve si më poshtë vijon:
a) Në programin “Programe zhvillimi”, në zërin “Shpenzime kapitale të brendshme”, shtohet fondi prej 800 000 000 (tetëqind milionë) lekësh; 
b) Në programin “Infrastruktura vendore dhe rajonale”, në zërin “Shpenzime kapitale të brendshme”, pakësohet fondi prej 800 000 000 (tetëqind milionë) lekësh.
2. Ngarkohen Ministria e Financave dhe Ekonomisë dhe Fondi Shqiptar i Zhvillimit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

